nahid-hub/BLUGE-bengali-wikipedia-section-title-prediction huggingface dataset:
মূল নিবন্ধ - প্রাচীন রাজত্ব

সুপ্রতিষ্ঠিত কেন্দ্রীয় নিয়ন্ত্রণের মাধ্যমে এই যুগে কৃষি উৎপাদন আগের চেয়ে বৃদ্ধি পায়। এর ফলশ্রুতিতে কলা, স্থাপত্য এবং প্রযুক্তিতে ব্যাপক উন্নতি সাধিত হয়। প্রাচীন মিশরের সর্বশ্রেষ্ঠ কীর্তিগুলোর মাঝে গিজা পিরামিড ও স্ফিংসের মূর্তি এই সময়ে নির্মাণ হয়। উজিরের নির্দেশনায় রাষ্ট্রের কর্মকর্তারা কর আদায় করতেন, ফসল উৎপাদন বৃদ্ধির জন্য সেচকাজ সমন্বিত করতেন, বিভিন্ন নির্মাণ প্রকল্পে কৃষকদের নিযুক্ত করতেন এবং একটি বিচার ব্যবস্থা পরিচালনা করতেন।

কেন্দ্রীয় নিয়ন্ত্রণের বিকাশের সাথে একটি শিক্ষিত লিপিকার ও কর্মকর্তা শ্রেণীর উদ্ভব হয়। এই শ্রেণীর লোকদের তাদের কাজের বিনিময়ে ফারাওয়ের পক্ষ হতে জমিদারি দেওয়া হত। ফারাওরা তাদের মৃত্যুর পর তাদের সমাধি অর্চনা করার জন্যও ভূমিদান করত। এমনকি স্থানীয় মন্দিরেও তারা ভূমিদান করত। বিশ্বাস করা হয় যে পাঁচ শতক ধরে চলা এই রীতির প্রভাবে ক্রমান্বয়ে ফারাওদের অর্থনৈতিক শক্তি দুর্বল হয়ে যায় এবং একটি বড় কেন্দ্রীয় প্রশাসন চালাবার ক্ষমতা তাদের লোপ পায়। ফারাওদের ক্ষমতা হ্রাস পাওয়ার সাথে সাথে স্থানিয় প্রশাসকেরা ফারাওয়ের প্রাধান্য অস্বীকার করতে থাকে। এর সাথে খ্রীষ্টপূর্ব ২২০০ থেকে ২১৫০ সাল পর্যন্ত তীব্র খরার, কারণে মিশরের প্রাচীন রাজবংশের অবসান হয় এবং মিশর ১৪০ বছরের দুর্ভিক্ষ এবং যুদ্ধবিগ্রহে পতিত হয় যাকে বলা হয় প্রথম অন্তর্বর্তী যুগ।

সঠিক অনুচ্ছেদ শিরোনাম কোনটি?
titleA. প্রাচীন রাজবংশ (২৬৮৬-২১৮১ খ্রীষ্টপূর্বাব্দ )
titleB. ধ্বনি ও ব্যাকরণ
titleC. প্রাকৃতিক সম্পদ
titleD. ঐতিহাসিক বিকাশ
উত্তর: titleA
দু তরফা দাখিলা পদ্ধতির ভিত্তি হিসাবে অ্যাকাউন্টিং সমীকরণ একটি গুরুত্বপূর্ণ ভূমিকা পালন করে। এই হিসাববিজ্ঞান পদ্ধতি নিশ্চিত করে যে একটি কোম্পানির হিসাব সর্বদা সুষম এবং সমস্ত আর্থিক লেনদেন বিস্তারিতভাবে নথিভুক্ত করা হয়। দু তরফা দাখিল পদ্ধতির প্রাথমিক উদ্দেশ্য ডেবিট এবং ক্রেডিটগুলি এর নজর রাখা উচিত এবং এটি নিশ্চিত করে যে এটির যোগফল সবসময় কোম্পানির সম্পত্তির সাথে মিলছে, গননার মাধ্যমে হিসাব সমীকরণ সম্পূর্ণ করতে হবে।। এটি ভিত্তি করে যে প্রতিটি লেনদেনের সমান প্রভাব আছে। এটি সর্বমোট এন্ট্রির বই নামমাত্র খতিয়ানে স্থানান্তর করার জন্য ব্যবহৃত হয়।। প্রতিটি লেনদেন দুবার রেকর্ড করা হয় যাতে ডেবিট একটি ক্রেডিট দ্বারা সুষম হয়।

সঠিক অনুচ্ছেদ শিরোনাম কোনটি?
titleA. ইনভেস্টমেন্টস
titleB. দু তরফা দাখিলা পদ্ধতি
titleC. আবেদন
titleD. কোম্পানি মূল্য
উত্তর: titleB
১৯৬৯ সালে শক্তি সামন্তের পরিচালনায় বলিউডে আরাধনা চলচ্চিত্রটি নির্মিত হয় ও মুক্তি পায়। এতে রাজেশ খান্নার বিপরীতে নায়িকার ভূমিকায় ছিলেন প্রখ্যাত ভারতীয় বাঙালি অভিনেত্রী শর্মিলা ঠাকুর। চলচ্চিত্রটি ১৯৪৬ সালে হলিউডে 'টু ইচ হিস অউন' শিরোনামে সর্বপ্রথম নির্মিত হয়েছিল যা পরবর্তীতে হিন্দিতে 'আরাধনা' নামে নতুন করে নির্মিত হয়। বছরের সেরা চলচ্চিত্র হিসেবে এটি ফিল্মফেয়ার পুরস্কার লাভ করে। শর্মিলা ঠাকুরও ফিল্মফেয়ার সেরা অভিনেত্রীর পুরস্কার লাভ করেন যা হলিউড চলচ্চিত্রে একই ভূমিকায় অবতীর্ণ হয়ে অলিভিয়া দ্য হ্যাভিল্যান্ড তার সেরা অভিনেত্রী হিসেবে একাডেমি পুরস্কার লাভ করেছিলেন।

হিন্দিতে প্রথমে চলচ্চিত্রটি নির্মিত হলেও পরবর্তীতে বাংলা ভাষায়ও এটি ডাবিং করা হয়। আরাধনা চলচ্চিত্রের ব্যাপক ব্যবসায়িক সাফল্যে আরো দু'টি ভাষা - তামিল ও তেলেগু ভাষায় যথাক্রমে "সিবকামিইন সেলভান" (১৯৭৪) ও "কন্যাবাড়ি কালাউ" (১৯৭৪) নামে পুণরায় নির্মিত হয় যাতে শর্মিলা ঠাকুর "বনশ্রী" চরিত্রে অভিনয় করেছিলেন।

সঠিক অনুচ্ছেদ শিরোনাম কোনটি?
titleA. রাজনৈতিক জীবন
titleB. ব্যক্তিগত জীবন
titleC. মৃত্যু
titleD. আরাধনা (চলচ্চিত্র)
উত্তর: titleD
১৫৯১ সালে পিতৃসূত্রে পাওয়া সম্পত্তি ফক্স বিক্রি করে দেন। তিনি ইউরোপ জুড়ে ভ্রমণ করে ওলন্দাজ যুদ্ধে অংশ নেন। একজন ক্যাথলিক হিসেবে তিনি ওলন্দাজদের বিপক্ষে যুদ্ধ করেন। ইংল্যান্ডের ক্যাথলিক বিদ্রোহীদের সাহায্য প্রার্থনায় তিনি স্পেনে যান। এইসময় তিনি নিজের নামের ইতালিয়ান রূপ, গাইডো ব্যবহার শুরু করেন। এই সময়ে রচিত স্মৃতিকথা ফক্স জেমস ১মকে "প্রচলিত ধর্মবিশ্বাসের বিরূদ্ধে" বলে মন্তব্য করেন। সেই বছরই জেমস ১ম ইংল্যান্ডের রাজা হন।  ফিলিপ ২য়র আদালত ফক্সকে কোন প্রকার সাহায্য দিতে অপারগতা জানায়। 

সঠিক অনুচ্ছেদ শিরোনাম কোনটি?
titleA. লীগ্যাসি
titleB. বিচার ও মৃত্যুদণ্ড
titleC. সামরিক অভিজ্ঞতা
titleD. নির্যাতন
উত্তর: titleC
১৯শে ফেব্রুয়ারি থেকে ২রা এপ্রিল পর্যন্ত বাংলাদেশ, শ্রীলঙ্কা এবং ভারত - এই তিন দেশে যৌথভাবে আয়োজিত ২০১১ সালের ক্রিকেট বিশ্বকাপে এই স্টেডিয়ামে গ্রুপ পর্বের ম্যাচ ৪টি এবং কোয়ার্টার ফাইনালের ২টি ম্যাচ খেলা হয়। জহুর আহমেদ চৌধুরী স্টেডিয়াম ছিল এই বিশ্বকাপে বাংলাদেশের দ্বিতীয় ভেন্যু। বিশ্বকাপ প্রতিযোগিতাকে মাথায় রেখে এই স্টেডিয়ামে অনেক নতুনত্বের কাজ করা হয়। এর মধ্যে ছিল একটি দানবীয় স্ক্রিন এবং একটি ইলেকট্রনিক স্কোরবোর্ড স্থাপনা, পুরাতন সাধারণ দৃশ্যপর্দাকে ইলেকট্রনিক পর্দা দ্বারা পরিবর্তন, উন্নত ফ্লাডলাইট লাগানো, ১৬,০০০ ইউএস ডলার খরচের মাধ্যমে যুক্তরাষ্ট্র থেকে একটি হোভার-কভার ক্রয়, গ্যালারীতে প্লাস্টিক সিট বসানো, ২০০ জন গণমাধ্যম কর্মীর ধারণক্ষমতার একটি নতুন মিডিয়া কেন্দ্র তৈরি এবং নতুন ড্রেসিং রুম তৈরি। মূল মাঠের সাথে সংলগ্ন করে একটি নতুন ক্রিকেট একাডেমী শুরু করা হয়।

সঠিক অনুচ্ছেদ শিরোনাম কোনটি?
titleA. প্রথম টেস্ট এবং ওয়ান-ডে
titleB. ক্রিকেট বিশ্বকাপ ২০১১
titleC. গ্রুপ পর্যায়ের খেলাগুলো
titleD. সুবিধাসমূহ
উত্তর: titleB
রাজশাহী বিশ্ববিদ্যালয়ের প্রধান ফটক দিয়ে ঢুকে নিতুন কুণ্ডুর তৈরি 'সাবাস বাংলাদেশ' নামের ভাস্কর্য দেখা যায়। ১৯৭১ সালে মুক্তিযুদ্ধের সময় অনেক শিক্ষক-ছাত্র শহীদ হওয়ায় এর স্মৃতিকে চির অমস্নান করে রাখার জন্য উদ্যোগ নেয় কর্তৃপক্ষ। নির্মাণের জায়গা নির্ধারণ করা হয় সিনেট ভবনের দক্ষিণে। দীর্ঘদিন অতিবাহিত হওয়ার পর ১৯৯১ সালের ৩ ফেব্রম্নয়ারি রাজশাহী বিশ্ববিদ্যালয়ের কেন্দ্রীয় ছাত্র সংসদের উদ্যোগে শিল্পী নিতুন কুণ্ডুর উপস্থাপনায় নির্মাণ কাজ শুরম্ন হয়। নির্মাণ কাজ শেষে ফলক উন্মোচন করেন শহীদ জননী জাহানারা ইমাম। ভাস্কর্যটি দাঁড়িয়ে আছে ৪০ বর্গফুট জায়গা নিয়ে, যেখানে রয়েছে দু'জন বীর মুক্তিযোদ্ধার প্রতিকৃতি। একজন রাইফেল উঁচু করে দাঁড়িয়ে আর তার বাঁ বাহুটি মুষ্টিবদ্ধ করে জাগানো। অন্যজন রাইফেল হাতে দৌড়ের ভঙ্গিতে রয়েছে; যার পরনে প্যান্ট, মাথায় এলোমেলো চুলের প্রাচুর্য যা কিনা আধুনিক সভ্যতার প্রতীক। এ দু'জন মুক্তিযোদ্ধার পেছনে ৩৬ ফুট উঁচু একটি দেয়ালও দাঁড়িয়ে আছে। দেয়ালের উপরের দিকে রয়েছে একটি শূন্য বৃত্ত, যা দেখতে সূর্যের মতোই। ভাস্কর্যটির নিচের দিকে ডান ও বাম উভয়পাশে ৬ ফুট বাই ৫ ফুট উঁচু দু'টি ভিন্ন চিত্র খোদাই করা হয়েছে। ডানদিকের দেয়ালে রয়েছে দু'জন যুবক-যুবতী। যুবকের কাঁধে রাইফেল, মুখে কালো দাড়ি, কোমরে গামছা বাঁধা, যেন বাউল। আর যুবতীর হাতে একতারা। গাছের নিচে মহিলা বাউলের ডান হাত বাউলের বুকে বাম দিকের দেয়ালে রয়েছে মায়ের কোলে শিশু, দু'জন যুবতী একজনের হাতে পতাকা। পতাকার দিকে অবাক দৃষ্টিতে তাকিয়ে গেঞ্জিপরা এক কিশোর। শিল্পী নিতুন কুণ্ডু তার মনতুলি দিয়ে এমনভাবে ভাস্কর্যটি চিত্রিত করেছেন দেখলে মনে হয় যেন ১৯৭১ সালেরই অর্জিত স্বাধীনতার প্রতিচ্ছবি। 

সঠিক অনুচ্ছেদ শিরোনাম কোনটি?
titleA. জাগ্রত চৌরঙ্গী
titleB. সাবাস বাংলাদেশ
titleC. স্বোপার্জিত স্বাধীনতা
titleD. অপরাজেয় বাংলা
উত্তর: titleB
সিনকোনা গাছে ঔষধি গুণ আবিষ্কার করে পেরু, বলিভিয়া ও ইকুয়েডর অঞ্চলের কুইচুয়া সম্প্রদায়ের মানুষ। নিম্ন তাপমাত্রায় কম্পন থেকে রক্ষা পেতে তারা দীর্ঘকাল ধরে এই গাছের চাষ করে। ম্যালেরিয়া জ্বরে তীব্র কাঁপুনি দিয়ে জ্বর আসে। এই কাঁপুনি নিরাময়ে তারা সিনকোনা গাছের পাতা ব্যবহার করতো। জেসুইট মিশনারীগণ সিনকোনা গাছ প্রথম ইউরোপে নিয়ে আসে।

সঠিক অনুচ্ছেদ শিরোনাম কোনটি?
titleA. বাস্তুবিদ্যা
titleB. বর্ণনা
titleC. ঔষধী ব্যবহার
titleD. সিনকোনা অ্যালক্যালয়েড
উত্তর: titleC
১৯৭১ খ্রিঃ স্বাধীনতা যুদ্ধে পাকিস্তানীদের হামলা থেকে মুক্ত থাকার জন্য সক্রিয় ছিল উপজেলার বিভিন্ন এলাকা। পাকিস্তানীদের হামলাকারিদের হামলা থেকে রক্ষা করার জন্য সংবাদদাতা নিয়োগ করা হয়। কিন্তু যুদ্ধের ঐ ৯ মাসে অত্র উপজেলার কোথাও পাকসেনাদের হামলার ঘটনা ঘটেনি। তবে কেশরহাটের সন্নিকটে সাঁকোয়া মাদ্রাসায় রাজাকার ক্যাম্প স্থাপন করা হলে, সেই ক্যাম্পের রাজাকারদের নির্মম অত্যাচারে অনেকেই জীবন দিয়েছেন।১৯৭১ খ্রিঃ জাতির জনক বঙ্গবন্ধু শেখ মুজিবুর রহমান এর ডাকে সাড়া দিয়ে মহান মুক্তিযুদ্ধে অংশগ্রহণ করার জন্যে অত্র উপজেলার কয়েক জন মুক্তিযোদ্ধা ভারতের শিলিগুড়ি জেলার পানিঘাটা ক্যাম্পে প্রশিক্ষণ গ্রহণ শেষে সেক্টর অনুযায়ী রাজশাহীর বিভিন্ন উপজেলা সহ মোহনপুর উপজেলার অনেক স্থানে অপারেশন করেন।
রাজাকারেরা সাঁকোয়া ক্যাম্প হতে পার্শ্ববর্তী অনেক গ্রামে হিন্দু পরিবার ও আওয়ামী পরিবারের বাড়ীঘর লুটপাট সহ গরু-ছাগল জোর পূর্বক ধরে এনে জবেহ করে খাওয়া এবং অনেক মা বোনের ইজ্জত নষ্ট করতেও দ্বিধাবোধ করে নি। মোহনপুর উপজেলাটি ৭ নং সেক্টরের অধীন। অত্র উপজেলার কয়েক জন মুক্তিযোদ্ধা ভারতে প্রশিক্ষন গ্রহণ করলেও নওগাঁ জেলার মান্দা উপজেলার বাঁকপুর গ্রামের অনেকেই প্রশিক্ষন গ্রহণ করেন।
২৬-১১-১৯৭১ খ্রিঃ দিবাগত রাত ১:৩০ মিনিটে সাঁকোয়া রাজাকার ক্যাম্পে আক্রমন করে উক্ত ক্যাম্প দখল ও সাঁকোয়াকে রাজাকার মুক্ত করে বড় রকমের সাহসিকতার প্রমাণ দেয় মুক্তিযোদ্ধারা। তথ্য দাতাদের তথ্যানুযায়ী জানা যায় সাঁকোয়া প্রাথমিক বিদ্যালয়ের উত্তরপাশে একই সাথে ৩৮ জনকে পুতে রাখা হয়।

সঠিক অনুচ্ছেদ শিরোনাম কোনটি?
titleA. ইতিহাস
titleB. অবস্থান
titleC. প্রশাসনিক এলাকা
titleD. মুক্তিযুদ্ধে মোহনপুর
উত্তর: titleD
সীলি প্রথাগত ডাইনোসরিয়া মহাবর্গটির শ্রেণীবিভাগ করার সময় পূর্বতন বিজ্ঞানীদের সংশ্লিষ্ট কাজকর্ম অনুসন্ধান করেন। ১৮৭৮ খ্রিঃ অথনিয়েল চার্লস মার্শ কর্তৃক প্রদত্ত শ্রেণীবিভাগ পদ্ধতিটি তাঁর যুক্তিযুক্ত মনে হয়। মার্শ ডাইনোসরদের চারটে বর্গে ভাগ করেছিলেন, যথা সরোপোডা, থেরোপোডা, অর্নিথোপোডা এবং স্টেগোসরিয়া। এই নামগুলো এখনও সরিস্কিয়া ও অর্নিথিস্কিয়ার অন্তর্গত উপবর্গগুলোকে চিহ্নিত করতে ব্যবহৃত হয়।

কিন্তু সীলি চেয়েছিলেন সমস্ত ডাইনোসরকে এমন কোনো মূলগত শারীরস্থানিক বৈশিষ্ট্যের ভিত্তিতে প্রধান প্রধান কতকগুলি গোষ্ঠীতে বিভক্ত করতে যার মাধ্যমে শুধু সেই গোষ্ঠীগুলোকেই নয়, বরং সাধারণভাবে ডাইনোসর মহাবর্গটিকেও অন্যান্য সরীসৃপদের থেকে আলাদা করা যাবে। তিনি দেখেছিলেন শ্রোণীচক্রের গঠন হতে পারে তেমনই এক বৈশিষ্ট্য, যার ভিত্তিতে মার্শ প্রস্তাবিত চারটি বর্গকে সহজেই দুই ভাগে ভাগ করে ফেলা যায়। সীলি অতঃপর স্টেগোসরিয়া ও অর্নিথোপোডাকে অর্নিথিস্কিয়ার অন্তর্গত করেন, আর থেরোপোডা ও সরোপোডাকে সরিস্কিয়া হিসেবে চিহ্নিত করেন। এছাড়া তিনি আরও বলেন যে ডাইনোসরিয়া প্রকৃতপক্ষে কোনো স্বাভাবিক বা প্রাকৃতিক একক জীবগোষ্ঠীই নয়; তারা আর্কোসরদের থেকে উদ্ভূত দু'টো সম্পূর্ণ স্বতন্ত্র বর্গ। এর ফলে কয়েক দশক ধরে 'ডাইনোসর' কথাটি সাধারণ ও বৈজ্ঞানিক আলোচনায় অব্যবহার্য হিসেবে গণ্য হতে থাকে। কিন্তু ১৯৬০ এর দশকে আবার বিজ্ঞানীরা নতুন গবেষণার ভিত্তিতে বিবেচনা করেন যে সরিস্কিয়া ও অর্নিথিস্কিয়া বর্গদ্বয় প্রকৃতপক্ষে পরস্পরের সাথে অপেক্ষাকৃত ঘনিষ্ঠ সম্পর্কযুক্ত; অন্যান্য আর্কোসরদের সাথে তাদের সম্পর্ক সেই তুলনায় কম।

সঠিক অনুচ্ছেদ শিরোনাম কোনটি?
titleA. বর্ণনা
titleB. বহিঃসংযোগ
titleC. শ্রেণীবিভাগ
titleD. শ্রেণীবিন্যাসবিদ্যা
উত্তর: titleC
২০১১ সালের জনগণনা অনুসারে, গুন্টুর জেলার জনসংখ্যা ৪,৮৮৯,২৩০। এর মধ্যে ২,৪৪১,১২৮ জন পুরুষ এবং ২,৪৪৮,১০২ জন নারী। এই জেলার জনসংখ্যা মধ্য আফ্রিকা প্রজাতন্ত্র বা মার্কিন যুক্তরাষ্ট্রের আলাবামা রাজ্যের জনসংখ্যার প্রায় সমান। জনসংখ্যার হিসেবে ভারতের ৬৪০টি জেলার মধ্যে এই জেলার স্থান ২২তম। গুন্টুর জেলার জনঘনত্ব । ২০০১-২০১১ দশকে এই জেলার জনসংখ্যা বৃদ্ধির হার ৯.৫%। গুন্টুর জেলার লিঙ্গানুপাতের হার প্রতি ১০০০ পুরুষে ১০০৩ জন নারী এবং সাক্ষরতার হার ৬৭.৯৯%।

সঠিক অনুচ্ছেদ শিরোনাম কোনটি?
titleA. ধর্মস্থান
titleB. মণ্ডল
titleC. জনপরিসংখ্যান
titleD. ভূগোল
উত্তর: titleC
প্রোগ্রামিং ভাষার উপর নির্ভর করে মেমোরির রেকর্ডগুলি উপস্থাপনায় পরিবর্তিত হয়। সাধারণত ক্ষেত্রগুলি মেমরিতে পরপর অবস্থানগুলিতে সংরক্ষণ করা হয়, যে ক্রমে সেগুলোকে রেকর্ডের ধরন হিসেবে ঘোষিত করা হয়। আসলে এই দুই বা ততোধিক ক্ষেত্রর ফলাফল মেমোরি একই শব্দ মধ্যে সংরক্ষিত হতে পারে; এই বৈশিষ্ট্য প্রায়ই একটি শব্দের নির্দিষ্ট বিট অধিগত করতে সিস্টেম প্রোগ্রামিং-এ ব্যবহার করা হয়। অন্যদিকে অধিকাংশ কম্পাইলার প্যাডিং ক্ষেত্র যোগ করে, যা বেশিরভাগ প্রোগ্রামারের অগোচরে থাকে, যাতে মেশিনের ভাষার দ্বারা আচ্ছাদন প্রান্তিককরণ সীমাবদ্ধতা মেনে চলতে পারে। যেখানে একটি ফ্লোটিং পয়েন্ট ক্ষেত্র অবশ্যই একটি শব্দের মধ্যেে থাকে।

কিছু ভাষা রেকর্ডকে ক্ষেত্রগুলোকে (এবং সম্ভবত তাদের নাম ও/বা ধরন) নির্দেশ করে এড্রেসগুলোর সন্নিবেশ তৈরি করে। অবজেক্ট-ভিত্তিক ভাষার অবজেক্টগুলি প্রায়ই অধিকতর জটিল উপায়ে প্রয়োগ করা হয়, বিশেষ করে ভাষাগুলি যা একাধিক শ্রেণী উত্তরাধিকারের অনুমতি দেয়।

সঠিক অনুচ্ছেদ শিরোনাম কোনটি?
titleA. মেমরিতে উপস্থাপনা
titleB. স্বনির্ধারিত রেকর্ড
titleC. ইতিহাস
titleD. প্যাসকেল এর "সঙ্গে" বিবৃতি
উত্তর: titleA
গোল্ডফিশের রয়েছে বরফ শীতল পানিতে বেঁচে থাকার অদ্ভুত অভিজোযন ক্ষমতা। মানুষ সহ অধিকাংশ প্রাণী যেখানে অক্সিজেন ছাড়া কয়েক মিনিটের মধ্যে মারা যায়, সেখানে উত্তর ইউরোপের বরফ ঢাকা জলাভূমিতে গোল্ডফিশ মাসের পর মাস বেঁচে থাকে। বিজ্ঞানীরা দেখেছেন বরফে ঢাকা শীতল হ্রদের পানিতে বাঁচতে গোল্ডফিশ শরীরের ল্যাকটিক অ্যাসিড অ্যালকোহলে রূপান্তরিত করে ফেলে। অক্সিজেনের অভাবে শরীরে ল্যাকটিক অ্যাসিড তৈরি হয়। সেটি যদি শরীর থেকে কোনো প্রাণী বের না করতে পারে, তাহলে কয়েক মিনিটের মধ্যে সে মারা যাবে।
কিন্তু গোল্ডফিশ এবং একই জাতের দু-একটি মাছ এই ল্যাকটিক অ্যাসিড অ্যালকোহলে রূপান্তরিত করে তা বেঁচে থাকার শক্তি হিসাবে ব্যবহার করতে পারে। বরফ যত বেশি সময় থাকবে, গোল্ডফিশের শরীরে তত বেশি অ্যালকোহল তৈরি হবে। সেটি সেই প্রতিকুল পরিবেশে তার বেঁচে থাকার জ্বালানি হিসাবে কাজ করে।
শুধু অক্সিজেনের অভাব হলেই তাদের শরীরে সেই ব্যতিক্রমী ক্ষমতা তৈরি হয়। বরফে ঢাকা হ্রদের পানিতে কোনো কোনো গোল্ডফিশের শরীরে অ্যালকোহলের মাত্রা এতটাই বেশি থাকে যে রক্তে সেই মাত্রার জন্য পুলিশ কোনো মানুষকে মদ খেয়ে গাড়ি চালানোর দায়ে আটকাতে পারে।

সঠিক অনুচ্ছেদ শিরোনাম কোনটি?
titleA. উৎস ও বিস্তার
titleB. জীবনকাল
titleC. গোল্ডফিশের স্মৃতিশক্তি
titleD. অভিজোযন ক্ষমতা
উত্তর: titleD
দক্ষিণ অস্ট্রেলিয়ার গ্রামীণ এলাকা ক্লেয়ারে জন্মগ্রহণকারী আর্থার রিচার্ডসন সেভেনহিলস ক্রিকেট ক্লাবে খেলতে শুরু করেন। ১৯১১-১২ মৌসুমে ক্লাবটির সাথে সম্পর্কচ্ছেদ ঘটিয়ে কাইবাঙ্গা ক্রিকেট ক্লাবে চলে যান। স্ট্যানলি ক্রিকেটিং অ্যাসোসিয়েশনের উদ্যোগে অনুষ্ঠিত প্রতিযোগিতায় ব্যাটিং ও বোলিং - উভয় বিভাগেই শীর্ষস্থানে ছিলেন। ৯২.২০ গড়ে ৭৩৮ রান ও ৮.০০ গড়ে ৪০ উইকেট দখল করেছিলেন তিনি।

স্বল্পসংখ্যক অস্ট্রেলীয় ক্রিকেটারদের অন্যতম হিসেবে খেলা চলাকালীন চশমা পরিধান করতেন তিনি। ১৯১৮-১৯ মৌসুম থেকে ১৯২৬-২৭ মৌসুম পর্যন্ত প্রথম-শ্রেণীর ক্রিকেটে সাউথ অস্ট্রেলিয়ার পক্ষে খেলতেন। অধিকাংশ ক্ষেত্রেই উদ্বোধনী ব্যাটসম্যান হিসেবে ব্যাট হাতে মাঠে নামতেন। এছাড়াও অফস্পিন বোলিং করতেন তিনি। নিজস্ব শেষ মৌসুমে শেফিল্ড শিল্ডের শিরোপা বিজয়ী সাউথ অস্ট্রেলিয়া দলে প্রভূতঃ ভূমিকা রাখেন। ৬৭.৪৪ গড়ে ৬০৭ রান তুলেন। তন্মধ্যে, কুইন্সল্যান্ডের বিপক্ষে ২৩২ রানের মূল্যবান ইনিংস খেলেছিলেন আর্থার রিচার্ডসন।

১৯২২-২৩ মৌসুমে সাউথ অস্ট্রেলিয়ার সদস্য থাকা অবস্থায় সফররত এমসিসি’র বিপক্ষে প্রথম-শ্রেণীর ক্রিকেটে ব্যক্তিগত সর্বোচ্চ ২৮০ রান তুলেছিলেন ২৪২ মিনিটে। এরপূর্বে অস্ট্রেলিয়ার মাটিতে প্রথম খেলোয়াড় হিসেবে মধ্যাহ্ন বিরতির পূর্বেই সেঞ্চুরি করার গৌরবগাঁথা রচনা করেছিলেন। ১৯২৬ সালে ব্যক্তিগত সেরা বোলিং করেন। অক্সফোর্ড বিশ্ববিদ্যালয়ের বিপক্ষে খেলায় তিনি ৬/২৮ ও ৫/৩৬ পরিসংখ্যান গড়েছিলেন।

সঠিক অনুচ্ছেদ শিরোনাম কোনটি?
titleA. ঘরোয়া ক্রিকেট
titleB. অবসর
titleC. টেস্ট ক্রিকেট
titleD. ল্যাঙ্কাশায়ার লীগে অংশগ্রহণ
উত্তর: titleA
লোহাগাড়া উপজেলার সর্ব-পশ্চিমে বড়হাতিয়া ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১০ কিলোমিটার। এ ইউনিয়নের দক্ষিণে আধুনগর ইউনিয়ন; পূর্বে আধুনগর ইউনিয়ন ও সাতকানিয়া উপজেলার সোনাকানিয়া ইউনিয়ন; উত্তরে সাতকানিয়া উপজেলার সোনাকানিয়া ইউনিয়ন এবং পশ্চিমে বাঁশখালী পৌরসভা, বাঁশখালী উপজেলার শীলকূপ ইউনিয়ন ও চাম্বল ইউনিয়ন অবস্থিত।

সঠিক অনুচ্ছেদ শিরোনাম কোনটি?
titleA. খাল ও নদী
titleB. আয়তন
titleC. অবস্থান ও সীমানা
titleD. হাট-বাজার
উত্তর: titleC
নবীনচন্দ্রের প্রথম কবিতা "কোন এক বিধবা কামিনীর প্রতি" প্রকাশিত হয় তৎকালীন অন্যতম খ্যাতনামা পত্রিকা "এডুকেশন গেজেট"-এ, যখন তিনি এফ.এ (বর্তমান উচ্চ মাধ্যমিক) শ্রেণীর ছাত্র। তার প্রথম বই "অবকাশরঞ্জিনী"র প্রথম ভাগ প্রকাশিত হয় ১২৭৮ বঙ্গাব্দের পহেলা বৈশাখ এবং এর দ্বিতীয় খন্ড প্রকাশিত হয় ২৯ জানুয়ারি, ১৮৭৮এ। শেষের কাব্য তিনটি( রৈবতক,কুরুক্ষেত্র,প্রভাস) আসলে একটি বিরাট কাব্যের তিনটি স্বতন্ত্র অংশ। এই কাব্য তিনটিতে কৃষ্ণচরিত্রকে কবি বিচিত্র কল্পণায় নতুনভাবে ফুটিয়ে তুলেছিলেন। কবির মতে আর্য ও অনার্য সংস্কৃতির সংঘর্ষের ফলে কুরুক্ষেত্রযুদ্ধ হয়েছিল। এবং আর্য অনার্য দুই সম্প্রদায়কে মিলিত করে শ্রীকৃষ্ণ প্রেমরাজ্য স্থাপন করেছিলেন। নবীনচন্দ্র ভগবতগীতা এবং মার্কণ্ডেয়-চণ্ডীরও পদ্যানুবাদ করেছিলেন। নবীনচন্দ্রের কবিত্ব জায়গায় জায়গায় চমৎকার কিন্তু কবি এই চমৎকারিত্ব সব জায়গায় বজায় রাখতে পারেন নি। এই কারণে এবং কাব্য বাঁধুনি না থাকায় নবীনচন্দ্রের কবিত্বের ঠিকমত বিচার করা কঠিন হয়ে পড়েছে। নবীনচন্দ্র কিছু গদ্যরচনাও করেছিলেন। তার আত্মকথা আমার জীবন একটি উপন্যাসের মত সুখপাঠ্য গ্রন্থ। তিনি ভানুমতী নামে একটি উপন্যাসও রচনা করেছিলেন। 
সঠিক অনুচ্ছেদ শিরোনাম কোনটি?
titleA. গ্রন্থ
titleB. প্রাথমিক জীবন
titleC. শিক্ষা জীবন
titleD. সাহিত্যকর্ম
উত্তর: titleD
তিন পার্বত্য জেলার জাতীয় রাজনৈতিক ব্যক্তিত্ব হিসেবে তিনি সুপরিচিত। অনেক আগ থেকেই খাগড়াছড়িতে বাংলাদেশ জাতীয়তাবাদী দলের নেতৃত্বের পুরোধা। ৯০-এর এরশাদ বিরোধী গণ-আন্দোলনে তিনি ছাত্রদলের নেতৃত্ব দিয়েছিলেন। পার্বত্য চট্টগ্রামে বাঙালি নেতা হিসেবে তার পরিচিতি সর্বজনগৃহীত এবং শান্তিবাহিনীর নৃশংসতার বিরুদ্ধে তিনি অত্যন্ত প্রতিবাদী মুখ। শান্তিচুক্তি বিরোধী আন্দোলনের মাধ্যমে তিনি দেশজুড়ে ব্যাপক পরিচিতি লাভ করেন। ১৯৯৭ সালের ২ ডিসেম্বর আওয়ামী লীগ সরকারের সাথে জনসংহতি সমিতির চুক্তির বিরুদ্ধে তৎকালীন বিরোধীদলীয় নেত্রী বেগম খালেদা জিয়া পার্বত্য চট্টগ্রাম জুড়ে যেই লংমার্চ কর্মসূচি পালন করেন, তার প্রধান সংগঠক ছিলেন ওয়াদুদ ভূইয়া এবং লংমার্চের সমাপনী দিনে তিনি সভাপতিত্ব করেন। পার্বত্য চট্টগ্রামের পাহাড়ি-বাঙালির মাঝে সমান অধিকার প্রতিষ্ঠা করতে তিনি পার্বত্য চট্টগ্রাম সম-অধিকার আন্দোলন নামক একটি সার্বজনীন সংগঠন প্রতিষ্ঠা করেন। তিনি এর প্রধান পৃষ্ঠপোষক। 

সঠিক অনুচ্ছেদ শিরোনাম কোনটি?
titleA. রাজনৈতিক জীবন
titleB. গ্রেফতার
titleC. আন্দোলন
titleD. জীবন বৃত্তান্ত
উত্তর: titleC
বকুল একটি চিরহরিৎ বৃক্ষ। এটি ১৬ মিটার পর্যন্ত লম্বা হয়। মাঝারি আকারের এই গাছ দক্ষিণ এশিয়া, দক্ষিণ-পূর্ব এশিয়া ও উত্তর অস্ট্রেলিয়ার গ্রীষ্মমন্ডলীয় বনাঞ্চলে জন্মে।
এই বৃক্ষের পাতা গুলো মসৃন, গাড় সবুজ ও ঢেউ খেলানো, আকারে ৫ থেকে ১৪ সেন্টিমিটার লম্বা এবং ২।৫ থেকে ৬ সেন্টিমিটার চওড়া হয়।

বকুল ফুল আকারে খুব ছোট ছোট হয়। আকারে বড় জোড় ১ সেঃ মিঃ। দেখতে ছোট ছোট তারার মতো ফুল গুলো যখন ফোটে তখন গাছের চেহারা হয় অন্যরকম। এবং মাটিতে যখন ঝড়ে পরে তার দৃশ্য নয়নাভিরাম। বকুল ছোট তারার মত হলুদাভ সাদা বা ক্রীম রঙের হয়। এই ফুল রাত্রে ফোটে এবং সারাদিন ধরে টুপটাপ ঝরতে থাকে। ভারি সুগন্ধী এই বকুল। শুকনো বকুল ফুলের সুগন্ধটা অনেকদিন থাকে তাই এই ফুলের মালা অনেকদিন ঘরে রেখে দেয়া যায়। 
ফুলে থাকে উদ্বায়ী তেল।

বকুল গাছের ছাল মোটা, আর রঙ গাঢ় কালচে বাদামী কিংম্বা কালচে ছাই রঙের হয়ে থাকে।

বকুল ফল বকুল গাছে ছোট ছোট কুলের মত ডিম্বাকৃতির ফল হয় ।ফল গুলো কাঁচা অবস্থায় সবুজ,পাঁকলে লাল বর্ণ ধারণ করে।পাখিরা বকুল ফল খেয়ে থাকে। অনেক সময় বাচ্চাদের ও বকুল ফল খেতে দেখা যায়। ফলের স্বাদ কষ যুক্ত হালকা মিষ্টি। গাছে এই ফল আসে বর্ষাকালে ।

বীজ - বকুল ফলে একটি করে ডিম্বাকৃতির, বাদামী বীজ থাকে। তবে কখনও কখনও দুটি বীজও থাকতে দেখা যায় । এই বীজ থেকে অনুদ্বায়ী তেল পাওয়া যায়। 

ভারি সুন্দর গাছ এই বকুল, ঘন সবুজ পাতায় ঠাসা, মাথাটা গোলগাল কিংম্বা লম্বাটে। বয়স্ক গাছ ৩০- ৪০ মিটার উঁচু হয়ে থাকে। কখনই পাতা ঝরিয়ে উদোম হয় না বলে আদর্শ ছায়াতরুও। শিক্ষাঙ্গন, মন্দির, রাস্তাপার্শ্ব, উদ্যান, বাড়ীতে বকুল গাছ লাগানো হয়।

সঠিক অনুচ্ছেদ শিরোনাম কোনটি?
titleA. সাহিত্য ও গান
titleB. নাম
titleC. আয়ুর্বেদিক ব্যবহার
titleD. গাছের ধরন
উত্তর: titleD
১৯০৯ সালের ১৫ জুন ইংল্যান্ড, অস্ট্রেলিয়া, দক্ষিণ আফ্রিকার প্রতিনিধিগণ লর্ড'সে বৈঠকে বসেন এবং ইম্পেরিয়াল ক্রিকেট কনফারেন্স প্রতিষ্ঠা করেন। ব্রিটিশ সাম্রাজ্যভূক্ত টেস্ট ক্রিকেট খেলার উপযুক্ত দলগুলো এ সংস্থার পরিচালনা পরিষদের সদস্যপদ লাভ করার কথা বলা হয়। ১৯২৬ সালে ওয়েস্ট ইন্ডিজ, নিউজিল্যান্ড ও ভারত পূর্ণ সদস্য হিসেবে নির্বাচিত হয় যার ফলে সদস্য দেশের সংখ্যা ৬ এ উন্নীত হয়। ঐ বছরই সংস্থাটি সদস্যপদের বিষয়ে পরিবর্তন আনার সিদ্ধান্ত গৃহীত হয়। কেবলমাত্র ব্রিটিশ সাম্রাজ্যভূক্ত দেশগুলোর পরিচালনা পরিষদ কর্তৃক দলগুলো ইংল্যান্ডে গমন ও ইংল্যান্ড থেকে প্রেরণ করলেই সংস্থার নির্বাচনে প্রতিদ্বন্দ্বিতা করতে পারবে। ফলে মার্কিন যুক্তরাষ্ট্র এ সকল শর্তের আওতার বাইরে থাকায় দলটি সদস্যপদ লাভের যোগ্যতা অর্জন করতে পারেনি। ১৯৪৭ সালে পাকিস্তান রাষ্ট্র গঠিত হলে দলটিকে ৭ম সদস্যরূপে ১৯৫২ সালে টেস্ট খেলার মর্যাদা দেওয়া হয়। কিন্তু, ১৯৬১ সালের মে মাসে দক্ষিণ আফ্রিকা কমনওয়েলথ ত্যাগ করলে, তারা আইসিসির সদস্যপদ হারায়।

১৯৬৫ সালে ইম্পেরিয়াল ক্রিকেট কনফারেন্সের নাম পরিবর্তন করে ইন্টারন্যাশনাল ক্রিকেট কনফারেন্স নামকরণ করা হয়। একই সাথে কমনওয়েলথের বাইরের দেশসমূহের অন্তর্ভুক্তির বিষয়ে অনুমোদন করা হয়, যা সংস্থাটির আন্তর্জাতিক পরিসর অনেকাংশে বৃদ্ধি করে। সহযোগী দেশসমূহ অন্তর্ভুক্তির পর, প্রত্যেক সহযোগী একটি এবং প্রতিষ্ঠাতা ও পূর্ণ সদস্যগণ দুইটি ভোটাধিকার সংরক্ষণ করত। প্রতিষ্ঠাতা সদস্যদের ভেটো প্রদানের ক্ষমতা ছিল।

১৯৮১ সালে শ্রীলঙ্কাকে পূর্ণ সদস্য হিসেবে অনুমোদন দেওয়া হয়। এরফলে টেস্টভূক্ত দলের সংখ্যা সাতে চলে আসে। ১৯৮৯ সালে নতুন নিয়মের প্রবর্তন করা হয় এবং ইন্টারন্যাশনাল ক্রিকেট "কনফারেন্স" পরিবর্তিত হয়ে বর্তমান নাম আন্তর্জাতিক ক্রিকেট কাউন্সিল এ প্রবর্তিত হয়। বর্ণবৈষম্য অধ্যায় শেষ হওয়ার পর ১৯৯১ সালে দক্ষিণ আফ্রিকাকে পুণরায় পূর্ণ সদস্যরূপে হিসেবে ফিরিয়ে আনা হয়। এর পরের বছর ১৯৯২ সালে নবম টেস্ট খেলুড়ে দেশ হিসেবে জিম্বাবুয়ে মর্যাদা লাভ করে। সর্বশেষ ২০০০ সালে বাংলাদেশ ১০ম টেস্টভূক্ত দল হিসেবে টেস্ট খেলার মর্যাদা লাভ করে।

সঠিক অনুচ্ছেদ শিরোনাম কোনটি?
titleA. ইতিহাস
titleB. প্রতিযোগিতাসমূহ এবং আয়
titleC. আইসিসি ক্রিকেট ওয়ার্ল্ড প্রোগ্রাম
titleD. সদস্য
উত্তর: titleA
হাজারদুয়ারী জমিদার বাড়ির দরজাগুলো সেগুন কাঠের তৈরী এবং সুন্দর কারুকাজ করা ছিলো। দরজাগুলো ছিল তিনটি স্তরে সাজানো। প্রথমে কাঠ, তারপর লোহার গ্রিল, এরপরে তা দামি কাঁচে মোড়ানো ছিলো। বীরেশ্বর বন্দ্যোপাধ্যায়ের দুই ভাই দুর্গা বাবু ও রমা বাবু এই প্রাসাদেই থাকতেন। প্রাসাদের সামনে বাহারি ফুলের বাগান ছিল। প্রাসাদের পশ্চিম দিকে খিড়কি দরজা পার হয়ে সান বাঁধানো একটি বিরাট পুকুর রয়েছে। এই পুকুরে শুধু জমিদার পরিবারই গোসল করত। প্রাসাদের ভেতরের এক পাশে ছিল জলসা ঘর। কলকাতা থেকে ভোলানাথ অপেরা এসে গান বাজনা করতো। পূর্ব দিকের দেউড়ির দুই পাশে ছয় জন করে বারো জন বরকন্দাজ থাকত। দেউড়ির পাশে ছিল মালখানা। এর কিছু দূরে ছিল মহাফেজখানা। প্রাসাদের পূর্বের দেউড়ি পার হয়ে সামনে আরেকটি বড় পুকুর আছে, সেখানে গোসল করত আমলা, পেয়াদা ও বরকন্দাজরা। এই পুকুরটি এখন বেদখল হয়ে গেছে। বকুলতলার পাশে খাজনা আদায়ের ঘর ছিল, যা এখন বীরকুৎসা তহসিল অফিস নামে পরিচিত। এর পাশের পূজা মন্ডপটিতে বসানো হয়েছে পোস্ট অফিস।

সঠিক অনুচ্ছেদ শিরোনাম কোনটি?
titleA. বর্তমান অবস্থা
titleB. অবস্থান
titleC. ইতিহাস
titleD. অবকাঠামো
উত্তর: titleD
সম্রাট ইয়াওয়ের পর সম্রাট সুন সিংহাসনে আরোহণ করেন। সম্রাট সুন ইউর কাজে মুগ্ধ হন এবং তার পুত্রের পরিবর্তে তাকে সিংহাসনের উত্তরাধিকারী করেন। ইউ প্রথমে অসম্মতি জানালেও পরে স্থানীয় সম্প্রদায়ের নেতাদের পীড়াপীড়িতে ৫৩ বছর বয়সে সম্রাট হিসেবে দায়িত্ব গ্রহণ করেন। তিনি আনয়িতে () তার নতুন রাজধানী স্থাপন করেন, যার ধ্বংসাবশেষ বর্তমানে শানসি প্রদেশে অবস্থিত।

মহাপ্লাবন নিয়ন্ত্রণের ফলে ইউ তৎকালীন হান সাম্রাজ্যভুক্ত সকল অঞ্চলে সুপরিচিত হয়ে ওঠেন। ইউ গং "বুক অব ডকুমেন্ট" পুস্তক অনুসারে, ইউ চীনকে নয়টি ঝাও বা প্রদেশে বিভক্ত করেন। সেগুলো ছিল জিঝাও (冀州), ইয়ানঝাও (兗州), কিংঝাও (青州), সুঝাও (徐州), ইয়াংঝাও (揚州), জিংঝাও (荊州), য়ুঝাও (豫州), লিয়ানঝাও (梁州) এবং ইয়ংঝাও (雍州)। "রায়টস অব ঝাও" অনুসারে, সে সময়ে সুঝাও ও লিয়াংঝাও নামে কোনো প্রদেশ ছিল না, বরং তা ইউঝাও (幽州) এবং বিংঝাও (并州) নামে পরিচিত ছিল। "ইর‍্যা" অনুসারে, কিংঝাও ও লিয়াংঝাও নামে প্রদেশ ছিল না, তা ইউঝাও (幽州) এবং ইংঝাও (營州) নামে পরিচিত ছিল।

যেই পুস্তকেই বিবেচনা করা হোক না কেন, সব কয়টি পুস্তকে নয়টি প্রদেশের উল্লেখ রয়েছে। ইউ নয়টি প্রদেশ থেকে ব্রোঞ্জ সংগ্রহ করে ডিং নির্মাণ করেন। ইউ পরে ডেংফেং-এ তার রাজধানী স্থাপন করেন।

সঠিক অনুচ্ছেদ শিরোনাম কোনটি?
titleA. নয় প্রদেশ
titleB. মহাপ্লাবন নিয়ন্ত্রণ
titleC. পৌরাণিক গল্প
titleD. আধুনিক সময়
উত্তর: titleA
প্রীতি জিনতা ১৯৭৫ সালের ৩১শে জানুয়ারি হিমাচল প্রদেশের শিমলা জেলায় এক রঢ়ু পরিবারে জন্মগ্রহণ করেন। তার পিতা দুর্গানন্দ জিনতা ছিলেন ভারতীয় সেনাবাহিনীর কর্মকর্তা। প্রীতির যখন ১৩ বছর বয়স, তখন তিনি এক গাড়ি দুর্ঘটনায় মারা যান। এই দুর্ঘটনাকালে তার মাতা নিলপ্রভাও সেই গাড়িতে ছিলেন। তিনি গুরুতর আঘাতপ্রাপ্ত হন এবং টানা দুই বছর শয্যাশায়ী ছিলেন। জিনতা এই দুর্ঘটনা ও তার পিতার মৃত্যুকে খুবই বেদনাদায়ক বলে উল্লেখ করেন, যা তার জীবনের মোড় ঘুরিয়ে দেয় ও তাকে দ্রুত পরিপক্ক হতে বাধ্য করে। তার দুই ভাই রয়েছে। তার বড় ভাই দীপঙ্কর তার এক বছরের বড় এবং ছোট ভাই মনীষ তার এক বছরের ছোট। দীপঙ্কর ভারতীয় সেনাবাহিনীর কমিশনপ্রাপ্ত কর্মকর্তা, অন্যদিকে মনীষ ক্যালিফোর্নিয়ায় বসবাস করেন।

জিনতা শৈশবে টমবয়দের মত দেখতে ছিলেন। তার চুল ছোট করে ছাঁটা থাকত। তিনি শিমলার কনভেন্ট অব জিসাস অ্যান্ড ম্যারি বোর্ডিং স্কুলে পড়াশুনা করেন। জিনতা বলেন তিনি স্কুলে মেধাবী শিক্ষার্থী ছিলেন এবং ভালো ফলাফল অর্জন করতেন। তিনি খেলাধুলার প্রতি আগ্রহী ছিলেন, বিশেষ করে বাস্কেটবল খেলার প্রতি। তার পিতা তাকে গলফ খেলা শেখানোর চেষ্টা করেছিলেন, কিন্তু জিনতা তা শিখতে পারেন নি।

স্কুলে পড়াকালীন তিনি উইলিয়াম শেকসপিয়র ও কবিতা পছন্দ করতেন। এরই ধারাবাহিকতায় স্কুল পাস করার পর তিনি শিমলার সেন্ট বেডেস কলেজে ইংরেজি বিভাগে ভর্তি হন। সেখান থেকে স্নাতক ডিগ্রি অর্জন করে তিনি মনোবিজ্ঞান বিষয়ে স্নাতক প্রোগ্রাম শুরু করেন। তিনি অপরাধ মনোবিজ্ঞান বিষয়ে স্নাকতোত্তর ডিগ্রি অর্জন করে মডেলিং শুরু করেন। জিনতার প্রথম টেলিভিশন বিজ্ঞাপন ছিল পার্ক চকলেটের বিজ্ঞাপন। ১৯৯৬ সালে এক বন্ধুর জন্মদিনের পার্টিতে অংশগ্রহণ করতে গিয়ে বিজ্ঞাপন নির্মাতা কুনালের সাথে তার সাক্ষাৎ হয়। তিনি জিনতাকে অডিশনের জন্য যেতে বলেন। অডিশনে ৫০ জনের মধ্য থেকে তিনি নির্বাচিত হন। পরবর্তীতে তিনি লিরিল সাবানের বিজ্ঞাপনেও কাজ করেন।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. প্রাথমিক জীবন
titleC. আলোচিত সাফল্য ও উত্থান-পতন (২০০০-০২)
titleD. অভিষেক ও প্রারম্ভিক চলচ্চিত্রসমূহ (১৯৯৮-৯৯)
উত্তর: titleB